גרטה ויזנטל

גְרֵטֵה וִיזֶנְטַל (9 בדצמבר 1885 – 22 ביוני 1970) הייתה רקדנית, שחקנית, כוריאוגרפית ומורה לריקוד אוסטרית. היא הפכה את הוואלס הווינאי מריקוד נפוץ באולמות נשפים לריקוד אקסטטי פרוע. הכשרתה הייתה באופרת החצר של וינה, אך לימים עזבה את האופרה כדי לפתח גישה יותר אקספרסיבית משלה, ויצרה יצירות בלט למוזיקה מאת פרנץ שרקר, קלמנס פון פרנקנשטיין ופרנץ סלמהופר, וכן רקדה בסגנון משלה לצלילי הוואלסים של יוהאן שטראוס הבן. היא נחשבת לדמות מובילה במחול המודרני באוסטריה.

== ראשית הקריירה ==
גרטה ויזנטל נולדה בווינה ב-9 בדצמבר 1885, בת לצייר פרַנְץ ויזנטל ולאשתו רוזה (לבית רַטקוֹבְֿסקי). היו לה חמש אחיות ואח.<ref name="Mahler Foundation"></ref> בגיל עשר החלה לבקר בבית הספר לבלט של אופרת החצר של וינה, לצד אחותה אלזָה, ובשנים 1901 עד 1907 עבדה באופרה כרקדנית. ב־1907 העניק לה המנצח והמלחין גוסטב מאהלר את התפקיד הראשי של פֶֿנֶלָּה באופרה הצרפתית La Muette de Portici, בניגוד לרצונו של מנהל הבלט באופרה, יוזף הַסרַייטֶר; השערורייה שקמה לנוכח המינוי הובילה את מאהלר להתפטר מתפקידו.<ref name="Mahler Foundation" /><ref></ref>

== דרך עצמאית ==
ויזנטל חשה שאין אמנות באופרת החצר, ופיתחה גישה משלה לוואלסים הווינאיים של שטראוס ולוואלסים של שופן,<ref name="Cates NYT 2020"></ref><ref name="Oxford Ref"></ref><ref name="Franke 2019"></ref> הקשורה לקבוצת האמנים והחדשנים של הזצסיון הווינאי.

הכוריאוגרפיה הדרמטית והאקסטטית<ref name="Amort 2020"></ref> שלה הפכה אותה לדמות מובילה במחול האוסטרי.<ref name="Mahler Foundation" /><ref name="Cates NYT 2020" /><ref name="OM"></ref> מֶריל קֵייטס מהניו יורק טיימס אפיינה את גישתה של ויזנטל כ"תנועה מתפתלת, אופורית, וקשתות תלויות של הגוף".<ref name="Cates NYT 2020" /> בקרן מאהלר תיארו את רושם הכוריאוגרפיה שלה כ"שיער משוחרר ושמלות מתנפנפות".<ref name="Mahler Foundation" />

היא עצמה כינתה את גישתה "מחול כדורי", שכלל סיבוב והארכה של פלג הגוף העליון, של הידיים, ושל הרגליים על הציר האופקי, בניגוד לסיבובים האנכיים יותר של בנות דורה איזדורה דאנקן ורות סנט דניס, שזכו להערצה באותה תקופה בווינה. סיבוב על ציר היה מרכיב מרכזי בריקוד שלה.<ref name="Cates NYT 2020" /> חוקרת התרבות אליס קס. ג'ורג' כתבה שהשינוי הזה של ויזנטל את הוואלס הווינאי מעניין שבשגרה של אולמות ריקודים סלוניים לכדי צורת אמנות אוונגרדית מחוץ לאולמות "חישמל את העיר" [וינה].<ref name="Cates NYT 2020" />

ב־1908 הובילה ויזנטל את אחיותיה ברטה ואלזה בהופעות באולם ה"קברט פלדרמאוס" של וינה, שגולת הכותרת שלהן הייתה "ואלס הדנובה" שלה (Donauwalzer), שהיו יצירות מחול שביצעה לבדה, למוזיקת "הדנובה הכחולה" של יוהאן שטראוס הבן. האחיות עברו לברלין, ועבדו עד 1910 בדויטשס תיאטר ("התיאטרון הגרמני"). הן ערכו מסעות הופעות בגרמניה ובעולם: במינכן (תיאטרון האמן, 1909)<ref name="Mahler Foundation" /> לונדון (ההיפודרום 1909),<ref name="Cates NYT 2020" /> פריז (תיאטרון הוודוויל),<ref name="Mahler Foundation" /> וניו יורק (1912, תיאטרון החורף), והתקבלו בערים אלו בחום.<ref name="Cates NYT 2020" />

בשנת 1910 יצרה ויזנטל כוריאוגרפיה והופיעה בתפקיד הראשי במחזה הפנטומימה "סומורון" בתיאטרון "קמרשפיל" בברלין, בבימוי מקס ריינהרדט של תסריט מאת פרידריך פרקסה; בשנת 1911 נסעה עם הפקה משוכללת יותר של אותו מחזה ללונדון, ושנה אחר כך לניו יורק.<ref name="Toepfer 2019"></ref>

מבקרים העירו שוב ושוב על עדינות התנועה, על הקסם, ועל הנשיות של ויזנטל. בניגוד להם בשעתם, העירה הפרימה בלרינה ג'ולנתה סייפריד, שרקדה ביצירותיה של ויזנטל בשלהי המאה ה־20, שהתנועות הזעירות שיצרה ויזנטל פחות מתאימות לבמה הגדולה של של האופרה הממלכתית של וינה.<ref name="Cates NYT 2020" />

בשנים 1912–1914, הייתה ויזנטל הרקדנית המובילה בשלושת סרטי "סדרת גרטה ויזנטל" – Kadra Sâfa, Erlkönigs Tochter, ו־Die goldne Fliege.

בשנת 1919, לאחר הפסקה בקריירה במהלך מלחמת העולם הראשונה, פתחה ויזנטל בית ספר למחול.<ref name="Mahler Foundation" />

בשנת 1927, הופיעה בתפקיד הראשי בבלט שיצרה בשם Der Taugenichts in Wien באופרה הממלכתית של וינה. היא המשיכה להופיע במחול בווינה ובמסעות הופעות מחוץ לה. עם שובה לניו יורק ב־1933, כבר נראו מופעיה מיושנים למבקרים. ב־1934 מונתה למשרת פרופסור באקדמיה למוזיקה ולאמנויות הבמה בווינה, וב־1945 הפכה למנהלת תחום המחול האמנותי בה.<ref name="Mahler Foundation" />

== משפחה ==
ויזנטל נישאה לארווין לאנג ביוני 1910, והתגרשה ממנו ב־1923. היא נישאה לרופא שוודי בשם נילס סילברשלד באותה שנה, והתגרשה ממנו ב־1927. היה לה בן אחד, ושמו מרטין.

קברה של ויזנטל נמצא בבית העלמין המרכזי בווינה. באוסטריה היא ידועה כחלוצה של המחול המודרני, והכוריאוגרפיה שלה זכתה לגל העלאות מחודשות בסוף המאה ה־20. בשנת 1981 נקרא רחוב ברובע Favoriten של וינה על שמה של ויזנטל ("ויזנטלגאסה").<ref></ref> בשנת 2020, תיארה חוקרת התיאטרון והמחול גונהילד אוברצאוכר־שילר את המחול של ויזנטל כ"נוכח בכל דור".<ref></ref>

== יצירותיה ==
=== בלט ===
הדבורה, 1917 מאת [[קלמנס פון פרנקנשטיין, מוזיקה ל'פנטומימה' עם כוריאוגרפיה מאת ויזנטל]]
* 1908 - "יום הולדתה של האינפנטה", על פי אוסקר ויילד; מוזיקה מאת פרנץ שרקר)<ref name="hailey"></ref>
* 1916 - הדבורה, (מוזיקה מאת קלמנס פון פרנקנשטיין)<ref></ref>
* 1930 - Der Taugenichts in Wien; מוזיקה מאת פרנץ סלמהופר)<ref></ref>

=== ספרים ===
* 1919 - Der Aufstieg ("הטיפוס", אוטוביוגרפיה)<ref></ref>
* 1951 - Iffi: Roman einer Tänzerin ("איפי: רומן של רקדנית")

=== קולנוע ===
* 1913 - Das fremde Mädchen ("הנערה הזרה")<ref name="FDK" />
* 1914 - Die goldene Fliege ("זבוב הזהב")
* 1914 - Erlkönigs Tochter ("בתו של מלך היער")<ref name="Mahler Foundation" />
* 1914 - Kadra Sâfa ("השייח' כדרה סאפה")<ref name="Mahler Foundation" />
* 1919 - Der Traum des Künstlers ("חלום האמן")<ref name="FDK"></ref>

== מקורות ==
* Amort, Andrea: "Free Dance in Interwar Vienna" In: Interwar Vienna. Culture between Tradition and Modernity. Eds. Deborah Holmes and Lisa Silverman. New York, Camden House, 2009, pp.&nbsp;117–142.
* Gabriele Brandstetter and Gunhild Oberzaucher-Schüller: Mundart der Wiener Moderne. Der Tanz der Grete Wiesenthal. Kieser, Munich, 2009.
* Fiedler, Leonhard M.; Lang, Martin. Grete Wiesenthal: die Schönheit der Sprache des Körpers im Tanz. Residenz Verlag, Salzburg and Vienna, 1985.
* Huber-Wiesenthal, Rudolf: Die Schwestern Wiesenthal. 1934.
* Kolb, Alexandra: Performing Femininity. Dance and Literature in German Modernism. Oxford: Peter Lang 2009.
* Prenner, Ingeborg: Grete Wiesenthal. Die Begründerin eines neuen Tanzstils. PhD thesis, Vienna, 1950.
* Witzmann, R. (ed.) Die neue Körpersprache, G. Wiesenthal und ihr Tanz, 18 May 1985–23 February 1986, Exhibition Catalogue, Historical Museum, Vienna, 1985.

==קישורים חיצוניים==

== הערות שוליים ==

קטגוריה:רקדניות אוסטריות
קטגוריה:כוריאוגרפים
קטגוריה:בלרינות
קטגוריה:רקדנים
קטגוריה:כוריאוגרפיות
קטגוריה:מורים
קטגוריה:מורות
קטגוריה:ילידות 1885
קטגוריה:ילידי 1885
קטגוריה:אוסטרים שנפטרו ב-1970
קטגוריה:אוסטריות שנפטרו ב-1970